system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Agatha Bacovia?
assistant
Agatha Vasiliu-Bacovia (), născută Grigorescu, a fost soția poetului George Bacovia; a fost o poetă simbolistă minoră. A studiat Literele și Filosofia la Universitatea din București, a fost profesor secundar de literatură română la mai multe licee. A început să publice în 1918 în revista Scena primele sale poeme sau opere în proză. Are marele merit că a avut grijă de poetul George Bacovia și s-a zbătut ca opera acestuia să fie valorificată pe deplin.

Biografie
Născută la Mizil, în 1895, fiind fiica  lui Șerban Grigorescu și a soției sale Maria (n. Anastasiu). Agatha a rămas orfană de mamă la patru zile după naștere, fiind crescută de o mătușă. A absolvit școala primară în orașul natal. La 14 ani se mută la București unde, după o vreme, se angajează ca funcționară la o societate de asigurări. A urmat Facultatea de Litere și Filosofie, specialitatea limba română, absolvită în 1926. A desfășurat o activitate didactică îndelungată ca profesor , între anii 1927 și 1950, la Școala Normală " Elena Doamna" și la liceele "Carmen Sylva", "Regina Maria" și "Gheorghe Șincai" din București. În 22 iunie 1928 s-a căsătorit cu poetul George Bacovia, după o idilă de 12 ani, iar după moartea acestuia în 1957 a condus Cenaclul "George Bacovia" de la Bacău și Muzeul Memorial "George Bacovia" din București. În anul 1932 s-a născut fiul ei, Daniel Bacovia. A publicat în revistele Viața nouă, Orizonturi noi, Ateneul cultural (Bacău), Steaua,  România literară. A semnat uneori Agatha Gr., Agatha Grozea.

Volumele publicate 
Armonii crepusculare, 1923
Muguri cenușii, 1926
Pe culmi de gând, 1934
Terase albe (Proză marină), București, "Cartea Românească", 1938
Bacovia. Viața poetului, București, Editura pentru Literatură, 1962
Lumina, 1965
Poezie și proză, București, Editura pentru Literatură, 1967
Cu tine noaptea', Poezii, București, Editura pentru Literatură, 1969Versuri, 1970Efluvii, [versuri], București, Cartea Românească,  1977Șoaptele iubirii, București, Cartea Românească, 1979Poezie sau destin. George Bacovia. Ultimii săi ani, 1981George Bacovia, posteritatea poetului, editura Bacoviana, 1995

La Biblioteca Congresului SUA există 5 volume de Agatha Bacovia, precum și volumul:  George Bacovia, Scrieri alese'' (1961),
cu un studiu introductiv de Ov. S. Crohmălniceanu , inclusiv o evocare și o bibliografie de Agatha Grigorescu-Bacovia.

Titluri de poezii
Lumină, Nocturnă, Taină, Aniversară, Cu tine, Noapte, Șoaptele iubirii, Anii, Drumuri, Natură statică, Între zi și noapte, Nu vreau să moară florile de măr (în 1981 Margareta Pâslaru a compus o melodie inspirată de aceste versuri), Cantilena, Cântecul singurătății, Imn soarelui, Decembrie, Furtuni de primavară, Tristeți din urmă, Iubita spunea.

Note

Legături externe 
Casa memorială „George Bacovia” din Bacău
Biblioteca Congresului SUA

Nașteri în 1895
Nașteri pe 8 martie
Decese în 1981
Decese pe 12 octombrie
Poeți români din secolul al XX-lea
Oameni din Mizil